Iktatószám: HTO/246-19/2017.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2017. november 30-ai ülésére**

**Tárgy:** a Teréz Anya Szociális Integrált Intézmény Szervezeti és Működési Szabályzatának, Szakmai Programjának módosítása

**Az előterjesztő:** Papp Gábor polgármester

**Készítette:**  Varga András Intézményvezető

Fábiánné Hoffman Márta mb. hatósági osztályvezető

**Megtárgyalta:** Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

# A Teréz Anya Szociális Integrált Intézmény (a továbbiakban: TASZII) Szervezeti és Működési Szabályzatának (SZMSZ), Szakmai Programjának a módosítása vált szükségessé, melynek oka, hogy 1/2017. (II. 14.) EMMI rendelet módosította a személyes gondoskodást nyújtó szociális intézmények szakmai feladatairól és működésük feltételeiről  szóló 1/2000. (I. 17.) SzCsM rendeletet. A módosítás tartalmazza, hogy a szociális intézmények, szolgáltatók szakmai programjának tartalmaznia kell e rendelet 2. § *l)* pontja szerinti szolgáltatási elemeket. A módosításokat 2017. december 31-ig kell végrehajtani. Az intézmény működésében a módosítások változást nem jelentenek.

Fentieken kívül kisebb pontosításokat, valamint aktualizálásokat, a tényleges működéshez igazodó módosításokat tartalmaz a Szakmai program (elnevezés változások, stilisztikai módosítás, demográfiai adatok frissítése, család- és gyermekjóléti szolgálat tevékenysége, bölcsődei gyógypedagógiai asszisztens, belépési hozzájárulás stb.).

A SZMSZ szintén pontosításokat, kisebb változásokat tartalmaz (Cserszegtomaj Nagyközség Önkormányzat elnevezésének javítása, bölcsődei gyógypedagógiai asszisztens feladatainak felsorolása, létszám változás átvezetése a mellékletekben).

A mellékelt alapdokumentumok vonatkozásában az alábbi oldalakon történtek változások:

* Szervezeti és Működési Szabályzat: 8-9, 59. oldalak és annak 1. számú melléklete (67. oldal – szervezeti ábra) és 3. számú melléklete (68-69.oldal – létszám nyilvántartás)
* Szakmai Program: 4, 6, 10, 12-19, 21-26, 29-31, 66-67. oldalak

**Tisztelt Képviselő-testület!**

Kérem a Tisztelt Képviselő-testületet a határozati javaslat megtárgyalására és elfogadására. A döntés egyszerű szótöbbséget igényel.

**1.**

**Határozati javaslat**

**Normatív határozat címe:** Teréz Anya Szociális Integrált Intézmény Szervezeti és Működési Szabályzatának elfogadása

Hévíz Város Önkormányzat Képviselő-testülete a Teréz Anya Szociális Integrált Intézmény Szervezeti és Működési Szabályzatát az előterjesztés 1. melléklete alapján jóváhagyja. A Szervezeti és Működési Szabályzat hatályba lépésének időpontja 2018. január 1.

**Felelős:** Papp Gábor polgármester

**Határidő:** 2017. december 31.

**2.**

**Határozati javaslat**

**Normatív határozat címe:** Teréz Anya Szociális Integrált Intézmény Szakmai Programjának elfogadása

Hévíz Város Önkormányzat Képviselő-testülete a Teréz Anya Szociális Integrált Intézmény Szakmai Programját az előterjesztés 2. melléklete alapján elfogadja. A Szakmai Program hatályba lépésének időpontja 2018. január 1. napja.

**Felelős:** Papp Gábor polgármester

**Határidő:** 2017. december 31.

**4.**

**Mellékletek**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Mb. Hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Varga András** | **TASZII intézményvezető** |  |  |
|  |  |  |  |